PATVIRTINTA

Rokiškio rajono savivaldybės

švietimo centro direktoriaus

2023 m. balandžio 14 d. įsakymu Nr. V-78

**ROKIŠKIO RAJONO** **5–8 KLASIŲ MOKINIŲ LIETUVIŲ KALBOS OLIMPIADOS SĄLYGOS**

**I SKYRIUS**

**BENDROSIOS NUOSTATOS**

1. Rokiškio rajono 5–8 klasių mokinių lietuvių kalbos olimpiados (toliau – Olimpiada) sąlygos parengtos vadovaujantis Rokiškio rajono mokinių/vaikų dalykinių olimpiadų, konkursų ir kitų renginių organizavimo ir vykdymo tvarkos aprašu, patvirtintu Rokiškio rajono savivaldybės švietimo centro direktoriaus 2020 m. birželio 2 d. įsakymu Nr. V-75.
2. Olimpiados sąlygos reglamentuoja Olimpiados tikslus, organizavimo tvarką, finansavimą bei dalyvių apdovanojimą.

**II SKYRIUS**

**OLIMPIADOS TIKSLAI**

1. Olimpiados tikslai:
   1. skatinti mokinių domėjimąsi lietuvių kalba;

3.2 gerinti mokinių raštingumą;

3.3 skatinti ir remti mokytojų iniciatyvas rengiant mokinius olimpiadoms ir taikant savo darbe individualius ugdymo metodus.

**III SKYRIUS**

**ORGANIZAVIMO TVARKA**

1. Olimpiados rengėjai:
   1. ugdymo įstaigos;
   2. Rokiškio rajono savivaldybės švietimo centras ir Rokiškio rajono lietuvių kalbos

mokytojų metodinis būrelis (toliau – Organizatorius).

1. Olimpiada Rokiškio rajono bendrojo ugdymo mokyklų 5–8 klasių mokiniams

organizuojama dviem etapais: mokyklų ir rajono.

1. Mokyklos etape gali dalyvauti visi rajono bendrojo ugdymo mokyklų 5–8 klasių mokiniai.
2. Mokyklos etapą organizuoja, rengia užduotis ir visą organizavimo darbą vykdo ugdymo įstaiga.
3. Rajono etapui Organizatorius nustato olimpiados vietą, laiką, dalyvių skaičių, sudaro darbų vertinimo komisiją, kurią įsakymu patvirtina Rokiškio rajono savivaldybės švietimo centro direktorius.
4. Vertinimo komisija ištaiso ir įvertina mokinių darbus.
5. Rajono etape dalyvauja 5–8 klasių mokiniai, nugalėję Olimpiados mokyklos etape:
   1. Rokiškio Juozo Tūbelio progimnazijos po 4 mokinius iš kiekvienos amžiaus grupės;
   2. Rokiškio Senamiesčio progimnazijos po 3 mokinius iš kiekvienos amžiaus grupės;
   3. rajono ugdymo įstaigų po 1–2 mokinius iš kiekvienos amžiaus grupės.
6. Mokiniai į Olimpiadą registruojami užpildant pridedamą registracijos lentelę.
7. Olimpiados etapo užduotys (diktantai) rengiamos ir atliekamos: 5, 6, 7, 8 klasių grupėse.
8. Užduotis Olimpiadai paruošia Organizatorius.

**IV SKYRIUS**

**FINANSAVIMAS**

1. Olimpiados dalyvių ir mokytojų kelionės ir kitas su tuo susijusias išlaidas

apmoka siunčianti mokykla.

**V SKYRIUS**

**OLIMPIADOS DALYVIŲ APDOVANOJIMAS**

1. Olimpiados mokyklų etapo laimėtojus apdovanoja ugdymo įstaiga, jiems suteikiama teisė dalyvauti antrajame etape.
2. Prizines vietas laimėję Olimpiados dalyviai apdovanojami pagyrimo raštais, esant galimybei, prizais, ugdymo įstaigų ir/ar rėmėjų dovanomis.
3. Mokytojai, parengę mokinius Olimpiadai, gauna pažymas apie vykdytą metodinę veiklą.

<https://forms.gle/2bPbqaCvLhcj9GXx8>